  

**Výzva na predloženie cenovej ponuky č. 1/2019**Výzva na predloženie cenovej ponuky - zadávanie zákazky s nízkou hodnotou podľa § 117

a nasledujúcich zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov - prieskum trhu

(ďalej aj len „výzva“)

1. **Identifikácia obstarávateľa:**

**Názov: Východoslovenská vodárenská spoločnosť, a.s**.

Sídlo: Komenského 50, 042 48 Košice

IČO: 36 570 460

Zastúpená: Ing. Stanislav Hreha, PhD. - generálny riaditeľ a predseda predstavenstva

Ing. Róbert Hézsely - investičný riaditeľ a člen predstavenstva

Kontaktná osoba: Ing. Katarína Sedláčeková

č. telefónu: 055/ 79 24 612

E-mail: katarina.sedlacekova@vodarne.eu

Adresa profilu: <https://www.uvo.gov.sk/vyhladavanie-profilov/zakazky/8614>

Východoslovenská vodárenská spoločnosť, a.s. je obstarávateľom v zmysle § 9 ods. 4 zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej ako „ZVO“) V zmysle § 8 ods. 3 ZVO, ak verejný obstarávateľ poskytne obstarávateľovi finančné prostriedky na dodanie tovaru, na uskutočnenie stavebných prác alebo na poskytnutie služieb, ktoré súvisia s činnosťou podľa § 9 ods. 3 až 9 ZVO a ktorých predpokladaná hodnota je nižšia ako finančný limit ustanovený pre zadávanie nadlimitných zákaziek obstarávateľom alebo ide o tovary, stavebné práce alebo služby, ktoré nesúvisia s činnosťou podľa § 9 ods. 3 až 9 ZVO, je obstarávateľ povinný postupovať ako tento verejný obstarávateľ podľa tohto zákona.

1. **Postup zadávania zákazky s nízkou hodnotou**

Východoslovenská vodárenská spoločnosť, a.s. (ďalej ako „obstarávateľ“) uskutoční postup zadávania zákazky s nízkou hodnotou na predmet zákazky: „**Sady nad Torysou - vodovod“** v súlade s § 117 a nasl. ZVO za dodržania základných princípov verejného obstarávania a to formou zverejnenia „Výzvy na predloženie cenovej ponuky“ (ďalej aj ako „výzva“) na <http://www.vodarne.eu/index.php?id=vyzvy-na-predkladanie-ponuk> a súčasne formou odoslania výzvy vybraným hospodárskym subjektom - záujemcom.

Obstarávateľ pri zadávaní zákazky s nízkou hodnotou bude postupovať tak, aby vynaložené náklady na predmet zákazky boli hospodárne, zabezpečí dodržiavanie princípov rovnakého zaobchádzania a nediskriminácie, zabezpečí celý priebeh zadávania zákazky s nízkou hodnotou v súlade s princípom transparentnosti a zabezpečí, aby bolo možné zdokumentovať celý priebeh verejného obstarávania tak, aby boli všetky úkony preskúmateľné a to bez ohľadu na použité prostriedky komunikácie.

Výzva na predloženie cenovej ponuky, je forma postupu zadávania zákazky s nízkou hodnotou, ktorú obstarávateľ uplatňuje za účelom výberu zhotoviteľa predmetu zákazky s cieľom zadať zákazku úspešnému uchádzačovi, všetko podľa § 117 zákona o verejnom obstarávaní, z ktorého pre oslovené hospodárske subjekty v postavení uchádzača, po predložení cenovej ponuky, nevyplývajú na základe predloženej cenovej ponuky žiadne nároky na uzatvorenie zmluvy, alebo na plnenie predmetu zákazky, ani na úhradu nákladov spojených s jej predložením.

Na daný postup zadávania zákazky s nízkou hodnotou sa nevzťahujú revízne postupy podľa ZVO.

1. **Druh zákazky:**

Predmetom zákazky je uskutočnenie stavebných prác (§ 3 ods. 3 ZVO).

Hlavný predmet zákazky: 45231110-9 Stavebné práce na kladení potrubného vedenia

Vedľajší predmet zákazky: 45232150-8 Práce súvisiace so stavbou potrubných vedení na rozvod vody

1. **Názov predmetu zákazky**

„**Sady nad Torysou - vodovod“**

1. **Predpokladaná hodnota zákazky**

52 033,71 EUR bez DPH.

Predpokladaná hodnota zákazky bola určená v súlade s § 6 ZVO, aktuálne v čase zverejnenia tejto výzvy a v čase jej odoslania osloveným hospodárskym subjektom - záujemcom (v čase začatia verejného obstarávania).

1. **Opis predmetu zákazky a rozsah predmetu zákazky**

Stručný opis predmetu zákazky:

Predmet zákazky rieši spôsob zásobovania pitnou vodou v obci Sady nad Torysou

Celková dĺžka navrhovanej rozvodnej vodovodnej siete je 303,93 m.

Jednoznačný opis predmetu zákazky, rozsah, špecifikácia a vymedzenie predmetu zákazky tvoria samostatné prílohy tejto výzvy:

Príloha č. 1 - Projektová dokumentácia a technická správa

Príloha č. 2 - Neocenený výkaz výmer

Príloha č. 3 - Návrh „Zmluvy o dielo“

1. **Komplexnosť zákazky, rozdelenie zákazky na časti/ variantné riešenie/ekvivalent**

7.1 Zákazka nie je delená na časti. Uchádzač predloží cenovú ponuku na celú zákazku v rozsahu jej opisu a presnej špecifikácie podľa prílohy č. 1, prílohy č. 2. a prílohy č. 3 tejto výzvy.

7.2 Obstarávateľ neumožňuje predložiť variantné riešenia.

Ak súčasťou cenovej ponuky bude aj variantné riešenie, toto nebude zaradené do procesu zadávania zákazky s nízkou hodnotou, nebude vyhodnocované a bude sa naň hľadieť akoby nebolo predložené.

7.3 V prípade, ak niektorý z použitých parametrov, alebo rozpätie parametrov identifikuje konkrétny typ výrobku, alebo výrobok konkrétneho výrobcu, obstarávateľ umožní nahradiť takýto výrobok ekvivalentným výrobkom alebo ekvivalentom technického riešenia pod podmienkou, že ekvivalentný výrobok alebo ekvivalentné technické riešenie bude spĺňať úžitkové, prevádzkové a funkčné charakteristiky, ktoré sú nevyhnutné na zabezpečenie účelu, na ktoré sú uvedené technológie a zariadenia určené a zároveň nebude predstavovať zvýšené náklady pre obstarávateľa. Pri výrobkoch, zariadeniach, materiáloch a/alebo príslušenstvách konkrétnej značky, môže uchádzač predložiť aj ekvivalenty inej značky v rovnakej alebo vyššej kvalite pri dodržaní vyššie uvedených požiadaviek.

1. **Miesto plnenia predmetu zákazky – miesto uskutočnenia stavebných prác – realizácie diela**

Slovenská republika, východné Slovensko, Košický kraj, obec Sady nad Torysou.

1. **Lehota plnenia predmetu zákazky - trvania zmluvy:**

Lehota výstavby: 6 mesiacov

Lehota na oznámenie vád: 6 mesiacov (od ukončenia výstavby).

Presné stanovenie zmluvných podmienok viažucich sa k lehote realizácie diela a trvaniu zmluvy, sú uvedené v návrhu Zmluvy o dielo - príloha č. 3 tejto výzvy.

1. **Typ zmluvy, ktorá bude výsledkom verejného obstarávania:**

Obstarávateľ uzatvorí s úspešným uchádzačom Zmluvu o dielo podľa § 536 a nasl. zákona č. 513/1991 Zb. Obchodného zákonníka v znení neskorších predpisov.

Znenie a obsah Zmluvy o dielo, ktorá bude výsledkom tohto verejného obstarávania je uvedený v prílohe č. 3 tejto výzvy „Návrh Zmluvy o dielo“.

Uzavretie zmluvy o dielo

10.1 S úspešným uchádzačom, ktorý v rámci súčinnosti predloží požadované doklady podľa bodu 10.4 tejto výzvy, obstarávateľ uzavrie Zmluvu o dielo v súlade so zákonom o verejnom obstarávaní a touto výzvou. Zmluva o dielo nesmie byť v rozpore s touto výzvou, jej prílohami a s predloženou cenovou ponukou úspešného uchádzača.

10.2 Obstarávateľ nesmie uzavrieť zmluvu s uchádzačom,

10.2.1. ktorý má v zmysle zákona o RPVS povinnosť zapisovať sa do RPVS a nie je zapísaný v RPVS, alebo

10.2.2. ktorého subdodávatelia alebo subdodávatelia podľa osobitného predpisu (tzn. napríklad tzv. tretie osoby), ktorí majú povinnosť zapisovať sa do registra partnerov verejného sektora nie sú zapísaní v registri partnerov verejného sektora.

10.3 Obstarávateľ nesmie uzavrieť zmluvu s úspešným uchádzačom ktorý:

10.3.1 nespĺňa podmienky účasti podľa § 32 ods. 1 písm. e) a f) ZVO, alebo

10.3.2 ak u neho existujú dôvod na vylúčenie podľa § 40 ods. 6 písm. f) ZVO.

10.4 Úspešný uchádzač je povinný, na základe oznámenia o prijatí cenovej ponuky a na základe výzvy na poskytnutie súčinnosti vedúcej k uzatvoreniu zmluvy o dielo, pred podpisom zmluvy do 10 pracovných dní predložiť obstarávateľovi nasledujúce doklady:

10.4.1. V prípade skupiny - **Zmluvu o združení**, resp. inú zmluvu spĺňajúcu podmienky v zmysle bodu 12.6. tejto výzvy

10.4.2. **Bankové spojenie -** názov banky, číslo účtu, IBAN, SWIFT kód, kód banky, názov banky, adresa banky, ....

10.4.3. **Údaje o všetkých známych subdodávateľoch** - údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia, ďalej podiel zákazky subdodávateľa a predmety subdodávok. Týmto nie je dotknutý bod 20.1. tejto výzvy (predloženie vyplnenej Prílohy č. 7 tejto výzvy v cenovej ponuke).

1. **Hlavné podmienky financovania a platobné podmienky alebo odkaz na dokumenty, v ktorých sa uvádzajú:**

Predmet zákazky bude financovaný z prostriedkov EÚ (Európsky fond regionálneho rozvoja, Operačný program: Integrovaný regionálny operačný program, Prioritná os: 4 - Zlepšenie kvality života v regiónoch s dôrazom na životné prostredie), štátneho rozpočtu a vlastných zdrojov. Záloha sa neposkytuje.

Úhrada faktúr/faktúry bude realizovaná bezhotovostným prevodom v zmysle platných prepisov. Splatnosť faktúr bude 60 dní.

Ďalšie podmienky týkajúce sa financovania predmetu zákazky sú uvedené v Návrhu Zmluvy o dielo – príloha č. 3 tejto výzvy

1. **Lehota na predloženie - doručenie cenovej ponuky, forma predloženia - doručenia cenovej ponuky**

12.1 Cenovú ponuku je potrebné doručiť v určenej lehote v písomnej forme elektronicky e-mailom na adresu: katarina.sedlacekova@vodarne.eu.

Lehota na predkladanie cenových ponúk: 04.03.2019 o 9:00 hod.

12.2 Cenová ponuka predložená po uplynutí lehoty na predkladanie ponúk nebude zaradená do procesu verejného obstarávania a nebude vyhodnocovaná.

12.3 Uchádzač môže predložiť iba jednu cenovú ponuku. Uchádzač nemôže byť zároveň členom skupiny dodávateľov, ktorá predložila cenovú ponuku v tomto verejnom obstarávaní. Obstarávateľ nezaradí cenovú ponuku uchádzača do tohto verejného obstarávania a nebude vyhodnocovaná cenová ponuka, ak bola predložená zároveň členom skupiny dodávateľov, ktorá predložila cenovú ponuku v tomto verejnom obstarávaní.

12.4. Predložením ponuky obstarávateľovi uchádzač súhlasí so sprístupnením osobných údajov uvedených v cenovej ponuke členom komisie a s ich použitím výlučne za účelom vyhodnotenia cenových ponúk a prípravy a realizácie zmluvy.

12.5. Ak uchádzač nevypracoval cenovú ponuku sám, uvedie v cenovej ponuke osobu, ktorej služby alebo podklady pri jej vypracovaní využil. Údaje podľa prvej vety uchádzač uvedie v rozsahu meno a priezvisko, obchodné meno alebo názov, adresa pobytu, sídlo alebo miesto podnikania a identifikačné číslo, ak bolo pridelené.

12.6. Cenovú ponuku môže predložiť aj skupina dodávateľov, ktorá pred podpisom zmluvy s obstarávateľom zabezpečí vytvorenie právnej formy tak, aby účastníci zodpovedali spoločne a nerozdielne za záväzky voči objednávateľovi vzniknuté pri realizácii predmetu zákazky. V zmluve o združení (resp. v obdobnom právnom dokumente) budú jednoznačne stanovené vzájomné práva a povinnosti a kto sa akou časťou bude podieľať na plnení zákazky (napr. vyjadrením podielu, presným vymedzeným činností, ...).

12.7. V prípade uchádzača, ktorým je skupina dodávateľov musí byť cenová ponuka podpísaná tak, aby právne zaväzovala všetkých jej členov.

12.8. Uchádzač vo svojej cenovej ponuke označí tie časti, ktoré sú v zmysle § 22 ZVO dôverné. Uchádzač nemôže označiť za dôverné kritérium na vyhodnotenie cenových ponúk.

12.10. Všetky náklady a výdavky spojené s prípravou a predložením cenovej ponuky znáša uchádzač bez akéhokoľvek finančného nároku voči obstarávateľovi, bez ohľadu na priebeh a výsledok tohto verejného obstarávania.

12.11. Cenová ponuka a ďalšie doklady a dokumenty vo verejnom obstarávaní sa predkladajú v štátnom jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.

12.12. V prípade, ak predkladá uchádzač v cenovej ponuke akékoľvek doklady, je povinný originálne dokumenty alebo ich úradne overené kópie naskenovať a vložiť do emailu ako súčasť ponuky.

1. **Lehota viazanosti cenových ponúk**

Uchádzač je predloženou cenovou ponukou viazaný do uplynutia lehoty viazanosti cenových ponúk.

Lehota viazanosti cenových ponúk: 4/2019

1. **Označenie cenovej ponuky**

Cenovú ponuku doručovanú e-mailom na adresu uvedenú v bode 12.1 tejto výzvy a v stanovenej lehote na predloženie cenovej ponuky je potrebné označiť v časti e-mailu „Predmet“ heslom: **„Sady nad Torysou - vodovod - súťaž VO“**

1. **Otváranie cenových ponúk, účasť na otváraní cenových ponúk**

Otváranie cenových ponúk a účasť na otváraní cenových ponúk a s tým spojené poskytovanie informácií pre uchádzačov, ktorí predložili cenové ponuky v zmysle príslušných ustanovení zákona o verejnom obstarávaní sa vzhľadom na postup zadávania zákazky s nízkou hodnotou podľa § 117 ZVO a formu predkladania cenových ponúk (elektronicky e-mailom na adresu obstarávateľa) a pri dodržaní princípu hospodárnosti a efektívnosti vo väzbe na odstránenie administratívnej záťaže pri verejnom obstarávaní neuplatňuje (obstarávateľ nezasiela uchádzačom, ktorí predložili cenovú ponuku v stanovenej lehote, zápisnicu z otvárania cenových ponúk). Otváranie cenových ponúk je neverejné.

1. **Kontaktné osoby obstarávateľa určené pre vysvetľovanie podmienok uvedených vo výzve a jej prílohách a určené na komunikáciu so záujemcami**

Osoba určená pre vysvetľovanie podmienok uvedených vo výzve a jej prílohách a určená na komunikáciu so záujemcami a uchádzačmi a kontakt:

**Ing. Katarína Sedláčeková**

Tel.: 055/79 24 612

E-mail: katarina.sedlacekova@vodarne.eu

1. **Poskytovanie informácií a vysvetľovanie informácií a údajov uvedených vo výzve a v prílohách výzvy**

17.1. V prípade potreby objasniť výzvu na predkladanie cenových ponúk môže ktorýkoľvek zo záujemcov požiadať o jej vysvetlenie.Obstarávateľ poskytne informácie a vysvetľovanie všetkých údajov uvedených v tejto výzve, v prílohách tejto výzvy a to na základe žiadosti o vysvetlenie doručenej písomne v  elektronickej forme na e-mailovú adresu: katarina.sedlacekova@vodarne.eu.

17.2. Poskytovanie vysvetlení, odovzdávanie podkladov a komunikácia („ďalej len komunikácia“) medzi obstarávateľom a záujemcami/uchádzačmi sa bude uskutočňovať v štátnom (slovenskom) jazyku a spôsobom, ktorý zabezpečí úplnosť a obsah týchto údajov uvedených v cenovej ponuke, podmienkach účasti a zaručí ochranu dôverných a osobných údajov uvedených v týchto dokumentoch.

17.3. Jazyk dorozumievania - slovenčina (štátny jazyk).

17.4. Odpoveď na každú žiadosť o vysvetlenie oznámime bezodkladne všetkým známym záujemcom (viď bod 17.5. výzvy), najneskôr však 3 pracovné dni pred uplynutím lehoty na predkladanie cenových ponúk za predpokladu, že o vysvetlenie záujemca požiada dostatočne vopred.

17.5. Vysvetľovanie/doplnenie výzvy bude zverejnené na www.vodarne.eu.

1. **Kritériá na vyhodnotenie cenových ponúk a ich uplatnenie:**

18.1. Obstarávateľ stanovil na vyhodnotenie cenových ponúk jediné kritérium: **Najnižšia cena v EUR bez DPH za celý predmet zákazky**.

18.2 Uchádzač návrh na plnenie kritéria predloží v cenovej ponuke a to vyplnením prílohy č. 5 „Návrh na plnenie kritéria“, pričom návrh ceny za predmet zákazky vyhotoví a spracuje uchádzač v zmysle tejto výzvy.

18.3 Neoddeliteľnou súčasťou prílohy č. 5 „Návrh na plnenie kritéria“ bude ocenený výkaz výmer, ktorý je súčasťou tejto výzvy - príloha č. 2 .

18.4. Návrh ceny za predmet zákazky musí byť vypracovaný podľa technickej špecifikácie, projektovej dokumentácie a výkazu výmer, ktorý tvorí prílohu č. 2 výzvy. Výkaz výmer uchádzač vyplní položkovito, s vyznačením jednotkových cien v Eur bez DPH. Vyžaduje sa ocenenie každej položky výkazu výmer.

18.5. Všetky ceny predložené v cenovej ponuke (ocenené položky výkazu výmer, cena celkom za predmet zákazky) musia byť zaokrúhľované na 2 desatinné miesta a žiadna z položiek nesmie obsahovať návrh ceny v mínusovej hodnote.

18.6. V prípade, že niektorú z položiek ocení uchádzač hodnotou 0, má sa za to, že cena za danú položku je stanovená v iných ocenených položkách a bude aj pri ocenení hodnotou 0, v rámci predmetu zákazky riadne plnená.

18.7. Neocenenie ktorejkoľvek položky uvedenej vo výkaze výmer (príloha č. 2) sa považuje za nesplnenie požiadavky a takáto cenová ponuka nebude zaradená do vyhodnocovania a to z dôvodu, že nebude možné takúto cenovú ponuku vyhodnocovať v súlade so základnými princípmi verejného obstarávania.

18.8. Ak uchádzač nie je platiteľom DPH, na túto skutočnosť upozorní slovami „Nie som platiteľom DPH“ a uvedie celkovú cenu za predmet zákazky. Na skutočnosť, že nie je platiteľom DPH, upozorní v prílohe č. 5 „Návrh na plnenie kritéria“.

18.9. Ceny a sadzby uvedené v cenovej ponuke vo výkaze výmer a v návrhu na plnenie kritéria musia zahŕňať cenu prác popísaných v jednotlivých položkách v nadväznosti na Zmluvu o dielo, technickú špecifikáciu a projektovú dokumentáciu, vrátane všetkých nákladov a výdavkov, ktoré môžu súvisieť s realizáciou zákazky.

18.10. Ak z  popisu položiek vo výkaze výmer, z PD a TS nevyplýva inak, jednotkové ceny položiek uvedených vo VV - príloha č. 2 tejto výzvy obsahujú náklady uvedené v preambule oceňovania - Príloha č. 9 tejto výzvy.

18.11. Obstarávateľ bude vyhodnocovať celkovú cenu za celý predmet zákazky v EUR bez DPH. Vyhodnocovanie cenových ponúk je neverejné.

18.12. Určenie poradia, určenie úspešného uchádzača:

18.12.1. Obstarávateľ určí poradie na základe stanovených kritérií v závislosti od navrhovanej ponukovej ceny.

18.12.2. Úspešným uchádzačom sa stane ten uchádzač, ktorý ponúkne najnižšiu cenu a ktorý splnil podmienky účasti a požiadavky obstarávateľa v súlade s touto výzvou.

18.12.3. V prípade, že sa viacerí uchádzači umiestnia na prvom mieste s rovnakou cenou, úspešným uchádzačom sa stane ten uchádzač, ktorý ponúkne najnižšiu cenu za položku č. 20 vo výkaze výmer.

18.13. Akákoľvek zmena cenovej časti je v priebehu VO neprípustná. Uvedeným nie je dotknutý bod 23.1. tejto výzvy.

18.14. Obstarávateľ bezodkladne oznámi všetkým uchádzačom, ktorých cenové ponuky sa vyhodnocovali, výsledok vyhodnotenia cenových ponúk.

18.15. Úspešnému uchádzačovi oznámi, že je úspešný a že jeho cenovú ponuku prijíma a vyzve ho na poskytnutie súčinností vedúcej k uzatvoreniu Zmluvy o dielo a k predloženiu dokladov podľa bodu 10.4 tejto výzvy.

18.16. V prípade, že úspešný uchádzač neposkytne riadne súčinnosť v zmysle výzvy na jej poskytnutie a to v požadovanom rozsahu a v stanovenej lehote a/alebo nepredloží doklady podľa bodu 10.4 tejto výzvy alebo odmietne uzatvoriť Zmluvu o dielo, na poskytnutie súčinnosti a na uzavretie Zmluvy o dielo vyzve obstarávateľ uchádzača umiestneného na druhom mieste v poradí (alebo ak nastane obdobný prípad aj u uchádzača umiestneného na druhom mieste v poradí vyzve uchádzača umiestneného na treťom mieste v poradí, ak je to možné), pokiaľ sa nerozhodne dané verejné obstarávanie obstarávateľ zrušiť.

18.17 Neúspešnému uchádzačovi písomne oznámi, že neuspel a dôvody neprijatia jeho cenovej ponuky a poradie jeho ponuky.

1. **Mena a ceny uvádzané v cenovej ponuke**

19.1. Uchádzačom navrhnutá cena za predmet zákazky bude vyjadrená v EUR bez DPH.Navrhovaná cena musí byť stanovená podľa § 3 zákona NR SR č.18/1996 Z. o cenách v znení neskorších predpisov.

19.2. V navrhovanej cene musia byť zahrnuté všetky náklady uchádzača spojené s predmetom obstarávania.

1. **Obsah cenovej ponuky:**

20.1 Cenová ponuka predložená uchádzačom musí obsahovať:

* **Identifikačné údaje uchádzača** - vyplnením prílohy č. 4 tejto výzvy a **identifikačné údaje skupiny dodávateľov**, ak je to relevantné **-** vyplnením prílohy č. 4a tejto výzvy.
* **Návrh na plnenie kritéria** (podpísaný oprávnenou osobou uchádzača) - príloha č. 5 tejto výzvy.
* **Výkaz výmer - ocenený** (ocenenie každej položky) v rozsahu podľa prílohy č. 2 tejto výzvy, ocenený podľa pokynov uvedených v tejto výzve a jej prílohách.
* **Zoznam subdodávateľov** - vyhlásenie o subdodávkach - príloha č. 7
* **Doklady a dokumenty preukazujúce splnenie podmienok účasti** podľa bodu 21. tejto výzvy.
* Vyplnené **Čestné vyhlásenie o nezávislom stanovení cenovej ponuky** uvedené v Prílohe č. 8 tejto výzvy.
* **Splnomocnenie** na podpísanie cenovej ponuky a dokladov predložených v cenovej  ponuke (ak je to relevantné).
* Vyplnené a podpísané **formuláre - Prílohy** č. 4 až *8 a 10 (pri jednotlivých formulároch je uvedené ako ich uchádzači predkaldajú).*

(*Uchádzač musí predložiť všetky formuláre, avšak nemusí predložiť všetky formuláre striktne vo forme, ktorá je uvedená obstarávateľom, pričom formálne nedostatky nebudú považované za porušenie pravidiel súťaže. Pokiaľ budú chýbať v cenovej ponuke vecné údaje a informácie nevyhnutné pre rozhodnutie obstarávateľa, bude uchádzač požiadaný o vysvetlenie, prípadne doplnenie už predložených dokladov. Obstarávateľ preto odporúča použiť, ak je to možné, formuláre tak ako sú uvedené).*

**21. Podmienky účasti**

PODMIENKY ÚČASTI UCHÁDZAČOV VO VEREJNOM OBSTARÁVANÍ TÝKAJÚCE SA OSOBNÉHO POSTAVENIA PODĽA § 32 ZVO

21.1. Verejného obstarávania sa môže zúčastniť len ten, kto spĺňa tieto podmienky účasti týkajúce sa osobného postavenia:

a) nebol on, ani jeho štatutárny orgán, ani člen štatutárneho orgánu, ani člen dozorného orgánu, ani prokurista právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe,

b) nemá nedoplatky poistného na zdravotné poistenie, sociálne poistenie a príspevkov na starobné dôchodkové sporenie v Slovenskej republike alebo v štáte sídla, miesta podnikania alebo obvyklého pobytu,

c) nemá daňové nedoplatky v Slovenskej republike alebo v štáte sídla, miesta podnikania alebo obvyklého pobytu,

d) nebol na jeho majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku,

e) je oprávnený dodávať tovar, uskutočňovať stavebné práce alebo poskytovať službu,

f) nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu,

g) nedopustil sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia povinností v oblasti ochrany životného prostredia, sociálneho práva alebo pracovného práva podľa osobitných predpisov, za ktoré mu bola právoplatne uložená sankcia, ktoré dokáže obstarávateľ preukázať,

h) nedopustil sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia profesijných povinností, ktoré dokáže obstarávateľ preukázať.

21.2 Uchádzač preukazuje splnenie podmienok účasti podľa bodu 21.1. tejto výzvy:

a) písm. a) doloženým výpisom z registra trestov nie starším ako tri mesiace,

b) písm. b) doloženým potvrdením zdravotnej poisťovne a Sociálnej poisťovne nie starším ako tri mesiace,

c) písm. c) doloženým potvrdením miestne príslušného daňového úradu nie starším ako tri mesiace,

d) písm. d) doloženým potvrdením príslušného súdu nie starším ako tri mesiace,

e) písm. e) doloženým dokladom o oprávnení uskutočňovať stavebné práce, ktoré zodpovedá predmetu zákazky,

f) písm. f) doloženým čestným vyhlásením.

21.3. Na pre preukázanie splnenia podmienky účasti týkajúcej sa osobného postavenia platia primerane ustanovenia § 32 ods. 4 až 7 ZVO.

21.4. Uchádzač, ktorý je zapísaný do zoznamu hospodárskych subjektov na Úrade pre verejné obstarávanie môže nahradiť doklady preukazujúce splnenie podmienok účasti osobného postavenia podľa § 32 ods. 1 písm. a) až f) a ods. 4 a 5 ZVO zápisom do zoznamu hospodárskych subjektov v zmysle § 152 ZVO.

21.5. Obstarávateľ je bez ohľadu na bod 21.4. tejto výzvy oprávnený od uchádzača dodatočne vyžiadať doklad podľa bodu 21.2 písm. b) a c) tejto výzvy.

PODMIENKY ÚČASTI UCHÁDZAČOV, TÝKAJÚCE SA FINANČNÉHO A EKONOMICKÉHO POSTAVENIA

21.6. Uchádzač musí v cenovej ponuke predložiť nasledujúce informácie a dokumenty, ktorými preukáže finančné a ekonomické postavenie:

a) Prehľad o celkovom obrate za posledné tri hospodárske roky, za ktoré sú dostupné v závislosti od vzniku alebo začatia prevádzkovania činnosti: vo výške minimálne 52 000,- Eur (spolu za posledné tri hospodárske roky). Uchádzač preukazuje splnenie uvedenej podmienky účasti predložením kópie výkazov ziskov a strát, alebo predložením kópie výkazu o príjmoch a výdavkoch, alebo prehlásením o tom, že v registri účtovných závierok (<http://www.registeruz.sk>) je možné dohľadať tento údaj, resp. iným ekvivalentným dokladom.

21.7. Na preukázanie splnenia podmienky účasti týkajúcej sa finančného a ekonomického postavenia platia primerane ustanovenia § 33 ods. 2 a 4 ZVO.

21.8. Finančné údaje a prehlásenia predložené uchádzačom uvedené sumou v cudzej mene (inej ako EUR) uchádzač predloží v pôvodnej mene a v mene EUR. Prepočet inej meny na EUR uchádzač prepočíta priemerným ročným kurzom Európskej centrálnej banky (ECB).

PODMIENKY ÚČASTI UCHÁDZAČOV, TÝKAJÚCE SA TECHNICKEJ A ODBORNEJ SPÔSOBILOSTI

21.9 Uchádzač musí v cenovej ponuke predložiť nasledujúce informácie a dokumenty, ktorými preukáže technickú a odbornú spôsobilosť:

a) zoznam stavebných prác - minimálne 1 referenciu/dôkaz o plnení na rovnaký predmet zákazky, s rozpočtovým nákladom minimálne 52 000,- Eur bez DPH - uskutočnených za predchádzajúcich päť rokov od vyhlásenia verejného obstarávania s uvedením cien, miest a lehôt uskutočnenia stavebných prác; zoznam musí byť doplnený potvrdením o uspokojivom vykonaní stavebných prác a zhodnotení uskutočnených stavebných prác podľa obchodných podmienok, ak odberateľom

* bol verejný obstarávateľ alebo obstarávateľ podľa tohto zákona, dokladom je referencia,
* bola iná osoba ako verejný obstarávateľ alebo obstarávateľ podľa tohto zákona, dôkaz o plnení potvrdí odberateľ; ak také potvrdenie uchádzač alebo záujemca nemá k dispozícii, vyhlásením uchádzača alebo záujemcu o ich uskutočnení, doplneným dokladom, preukazujúcim ich uskutočnenie alebo zmluvný vzťah, na základe ktorého boli uskutočnené.

b) údaje o vzdelaní a odbornej praxi alebo o odbornej kvalifikácií osôb určených na plnenie zmluvy. Uchádzač musí preukázať, že ním navrhnutý kľúčový špecialista spĺňa nasledovné požiadavky:

* hlavný stavbyvedúci (stavbyvedúci pre inžinierske stavby so zameraním na potrubné, energetické a iné líniové stavby - osvedčenie od SKSI alebo iné ekvivalentné). Uchádzač pre tieto účely predloží vyplnený formulár č. 10 spolu s originálmi, resp. úradne overenými kópiami dokladov preukazujúcimi vzdelanie a odbornú spôsobilosť (doklady preukazujúce vzdelanie: diplom, alebo maturitné vysvedčenie, prípadne doklad o ďalšom vzdelaní - v prípade zahraničných kľúčových špecialistov aj ich preklady; odbornú spôsobilosť: oprávnenie na výkon stavbyvedúcich v zmysle zákona č. 138/1992 Zb. o autorizovaných architektoch a autorizovaných stavebných inžinieroch v aktuálnom znení (alebo ekvivalentnú pre osoby s trvalým pobytom mimo územia SR)

21.10. Uchádzač na preukázanie splnenia podmienky účasti podľa bodu 21.9. písm. a) vyplní formulár - Prílohu č. 6 a 6A.Týmto nie je dotknuté ustanovenie § 40 ods. 5 písm. a) ZVO: obstarávateľ je povinný zohľadniť referencie uchádzačov alebo záujemcov uvedené v evidencii referencií podľa § 12 ZVO, ak takéto referencie existujú.

21.11. Na pre preukázanie splnenia podmienky účasti týkajúcej sa technickej a odbornej spôsobilosti platí primerane ustanovenie § 34 ods. 3 ZVO.

VŠEOBECNÉ USTANOVENIA O PODMIENKACH ÚČASTI

21.12. Obstarávateľ nezaradí do procesu vyhodnocovania uchádzača, ak nastanú skutočnosti uvedené v § 40 ods. 6 alebo 7 ZVO (okrem odseku 6 písmena g) ZVO).

21.13. Na vyhodnotenie splnenia podmienok účasti sa primerane použijú ustanovenia § 40 ods. 8 až 11 ZVO.

21.14. Skupina dodávateľov preukazuje splnenie podmienok účasti vo verejnom obstarávaní týkajúcich sa osobného postavenia za každého člena skupiny osobitne a splnenie podmienok účasti vo verejnom obstarávaní týkajúcich sa finančného a ekonomického postavenia a technickej spôsobilosti alebo odbornej spôsobilosti preukazuje spoločne. Oprávnenie dodávať tovar, uskutočňovať stavebné práce alebo poskytovať službu preukazuje člen skupiny len vo vzťahu k tej časti predmetu zákazky, ktorú má zabezpečiť.

21.15. Uchádzač môže predbežne nahradiť doklady na preukázanie splnenia podmienok účasti čestným vyhlásením, v ktorom vyhlási, že spĺňa všetky podmienky účasti určené obstarávateľom a poskytne obstarávateľovi na požiadanie doklady, ktoré čestným vyhlásením nahradil. Ak uchádzač použije čestné vyhlásenie, obstarávateľ môže kedykoľvek v priebehu verejného obstarávania uchádzača požiadať o predloženie dokladu alebo dokladov nahradených čestným vyhlásením v lehote ním určenej.

21.16 Ak cenovú ponuku predkladá skupina dodávateľov, obstarávateľ primerane použije ustanovenia § 37 ods. 3 a 4 ZVO.

**22. Požiadavky obstarávateľa**

22.1. **Subdodávatelia**

1. Subdodávateľom sa rozumie hospodársky subjekt[[1]](#footnote-1), ktorý uzavrie alebo uzavrel s úspešným uchádzačom písomnú odplatnú zmluvu na plnenie určitej časti zákazky.
2. Uchádzač v cenovej ponuke vyznačí v zmysle § 41 ods. 1 písm. a) ZVO podiel zákazky, ktorý má v úmysle zadať subdodávateľom, navrhovaných subdodávateľov (obchodné meno, sídlo, IČO) a predmety subdodávok. Na tento účel slúži formulár - Príloha č. 7 tejto výzvy.
3. Navrhovaní subdodávatelia musia spĺňať podmienky účasti týkajúce sa osobného postavenia a nesmú u nich existovať dôvody na vylúčenie v súlade s § 41 ods. 1 písm. b) ZVO. Oprávnenie uskutočňovať stavebné práce/poskytovať službu/dodávať tovar uchádzač predloží v cenovej ponuke za subdodávateľa len k tej časti predmetu zákazky, ktorú má subdodávateľ v zmysle písmena a) tohto bodu plniť.
4. Ak navrhovaný subdodávateľ nespĺňa podmienky účasti podľa písmena c) tohto bodu výzvy, obstarávateľ písomne požiada uchádzača o jeho nahradenie a určí lehotu na nahradenie. Obstarávateľ nezaradí do procesu vyhodnocovania uchádzača, ak v danej lehote nenahradil subdodávateľa, ktorý nespĺňa požiadavky určené obstarávateľom novým subdodávateľom, ktorý spĺňa určené požiadavky.
5. Počas realizácie zákazky si obstarávateľ vyhradzuje právo prípadných ďalších subdodávateľov neuvedených v cenovej ponuke uchádzača v Prílohe č. 3/zmluve o dielo alebo zmenu uvedených subdodávateľov schvaľovať v súlade so zmluvou o dielo.

22.2. **Čestné vyhlásenie o nezávislom stanovení cenovej ponuky**

Za účelom podpory čestnej hospodárskej súťaže, nediskriminácie uchádzačov a rovnakého zaobchádzania vyžaduje obstarávateľ od všetkých uchádzačov podpísanie a predloženie Čestného vyhlásenia o nezávislom stanovení cenovej ponuky - Príloha č. 8 tejto výzvy. Toto čestné vyhlásenie je prostriedok, ktorý môže znížiť pravdepodobnosť výskytu kartelových dohôd vo verejnom obstarávaní, používa sa v mnohých krajinách a má rôzne modifikácie.

**23. Vysvetľovanie a doplnenie cenových ponúk, nahradenie inej osoby**

23.1. Pri vyhodnocovaní splnenia podmienok účasti a vyhodnocovaní požiadaviek na cenové ponuky stanovených obstarávateľom, obstarávateľ písomne požiada uchádzača o vysvetlenie alebo doplnenie predložených dokladov, ak z predložených dokladov nemožno posúdiť ich platnosť alebo splnenie podmienky účasti alebo iné požiadavky obstarávateľa. Vysvetlením cenovej ponuky nemôže dôjsť k jej zmene. Za zmenu cenovej ponuky sa nepovažuje odstránenie zrejmých chýb v písaní a počítaní.

23.2. Obstarávateľ písomne požiada uchádzača, aby v lehote, ktorá nesmie byť kratšia ako päť pracovných dní odo dňa doručenia žiadosti, nahradil inú osobu, prostredníctvom ktorej preukazuje finančné a ekonomické postavenie alebo technickú spôsobilosť alebo odbornú spôsobilosť, ak nespĺňa určené požiadavky.

23.3. Ak uchádzač nepredložil po písomnej žiadosti v zmysle bodu 23.1. tejto výzvy vysvetlenie alebo doplnenie predložených dokladov v stanovenej lehote, alebo nenahradil inú osobu, prostredníctvom ktorej preukazuje splnenie podmienok účasti finančného a ekonomického postavenia alebo technickej spôsobilosti alebo odbornej spôsobilosti, ktorá nespĺňa určené požiadavky, v stanovenej lehote inou osobou, ktorá spĺňa určené požiadavky, nezaradí do procesu vyhodnocovania takéhoto uchádzača.

23.4. Pri vyhodnotení splnenia podmienky účasti uchádzačov týkajúcej sa technickej spôsobilosti alebo odbornej spôsobilosti podľa bodu 21.9. písmeno b) tejto výzvy obstarávateľ písomne požiada uchádzača, aby v lehote, ktorá nesmie byť kratšia ako päť pracovných dní odo dňa doručenia žiadosti, nahradil osoby určené na plnenie zmluvy, alebo riadiacich zamestnancov, ak nespĺňajú predmetnú podmienku účasti. Obstarávateľ nezaradí do procesu vyhodnocovania uchádzača, ak nenahradil osoby určené na plnenie zmluvy, alebo riadiacich zamestnancov, ktorí nespĺňajú podmienku účasti v určenej lehote novými osobami, ktoré spĺňajú túto podmienku účasti.

**24. Ďalšie informácie**

24.1. Od úspešného uchádzača bude obstarávateľ vyžadovať, aby v Zmluve o dielo, najneskôr v čase jej uzavretia uviedol údaje o všetkých známych subdodávateľoch (v prípade fyzickej osoby: meno, priezvisko, adresa pobytu, identifikačné číslo alebo dátum narodenia, v prípade právnickej osoby: obchodné meno alebo názov, sídlo, identifikačné číslo), údaje o osobe oprávnenej konať za subdodávateľa v rozsahu meno, priezvisko, adresa pobytu, dátum narodenia (s výnimkou dodávateľa tovarov) (vzor - príloha č. 7). Títo subdodávatelia musia spĺňať podmienky podľa bodu 22.1. písmeno c) tejto výzvy.

24.2. Obstarávateľ si vyhradzuje právo zrušiť použitý postup zadávania zákazky vtedy, ak sa zmenili okolnosti, za ktorých sa vyhlásilo verejné obstarávanie. V prípade zrušenia použitého postupu zadávania zákazky budú o tejto skutočnosti všetci uchádzači bezodkladne informovaní

24.3. Obstarávateľ si vyhradzuje právo neprijať ani jednu cenovú ponuku z predložených cenových ponúk v prípade, že predložené cenové ponuky nebudú výhodné pre obstarávateľa alebo budú v rozpore s finančnými možnosťami obstarávateľa.

24.4. Cenové ponuky uchádzačov musia byť vypracované v rozsahu a forme podľa požiadaviek obstarávateľa stanovených v tejto výzve a jej prílohách.

24.5. V prípade, ak súčasťou cenovej ponuky uchádzača sú dokumenty, ktoré obsahujú osobné údaje fyzických osôb podliehajúce ochrane v zmysle zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov (ďalej len „Zákon o ochrane osobných údajov“), uchádzač je povinný mať k takémuto dokumentu aj súhlas dotknutej osoby so spracúvaním jej osobných údajov podľa ust. § 11 zákona o ochrane osobných údajov.

24.6.Predložením svojich cenových ponúk uchádzači deklarujú, že sú oboznámení so všetkými relevantnými zákonmi a predpismi platnými v Slovenskej republike, ktoré akýmkoľvek spôsobom môžu ovplyvňovať, súvisia s alebo platia pre činnosti obsiahnuté v cenovej ponuke a následne v zmluve o dielo.

Činnosti vykonávané v zmysle Zmluvy o dielo musia byť obzvlášť v súlade so:

* zákonom č. 315/2016 Z. z. o registri partnerov verejného sektora a o zmene a doplnení niektorých zákonov,
* zákonom č. 18/2018 Z. z. o ochrane osobných údajov a o zmene a doplnení niektorých zákonov,
* zákonom č. 50/1976 Zb. o územnom plánovaní a stavebnom poriadku (stavebný zákon),
* zákonom č. 311/2001 Z. z. Zákonník práce, a
* nariadením vlády SR č. 396/2006 Z. z. o minimálnych bezpečnostných a zdravotných požiadavkách na stavenisko

24.7. Výzvu je potrebné interpretovať v spojení s akýmikoľvek súvisiacimi dokumentmi vydanými v súlade s bodom 17. tejto výzvy.

24.8. Záujemcovia a uchádzači zodpovedajú za pozorné preštudovanie výzvy. V prípade, že uchádzač uspeje, nebudú sa brať do úvahy žiadne nároky na zmenu/úpravu cenovej ponuky vyplývajúce z chýb alebo opomenutí povinností uchádzača.

24.9. V prípade účasti skupiny dodávateľov splnomocnia členovia skupiny jedného z nich, ktorý má právnu subjektivitu a spôsobilosť na právne úkony v plnom rozsahu na uskutočňovanie všetkých právnych úkonov týkajúcich sa cenovej ponuky, ktoré táto skupina dodávateľov predloží do tohto verejného obstarávania a účasti skupiny dodávateľov v ňom (ďalej len „vedúci člen skupiny“).

24.10. Informácie týkajúce sa preskúmania, hodnotenia a vzájomného porovnania ponúk sú dôverné.  Osoby na strane obstarávateľa akokoľvek sa zúčastňujúce procesu verejného obstarávania nesmú a nebudú zverejňovať uvedené informácie ani uchádzačom, ani žiadnym iným osobám. Týmto nie sú dotknuté povinnosti obstarávateľa v zmysle zákona o verejnom obstarávaní, resp. v zmysle iných platných právnych predpisov.

24.11. Osoby na strane obstarávateľa zapojené do procesu verejného obstarávania sa riadia Etickým kódexom vo verejnom obstarávaní. Akákoľvek preukázateľná snaha uchádzača získať dôverné informácie, ktoré by mu poskytli neoprávnenú výhodu alebo pokus neoprávnene ovplyvniť postup verejného obstarávania bude mať v súlade splatnou legislatívou následky.

24.12. V prípade, ak sa opis predmetu zákazky odvoláva na legislatívu, ktorá už nie je platná, má sa za to, že platí príslušná aktuálne platná legislatíva.

Prílohy výzvy:

Príloha č. 1 Projektová dokumentácia

Príloha č. 2 Neocenený výkaz výmer

Príloha č. 3 Návrh Zmluvy o dielo

Príloha č. 4 Identifikačné údaje uchádzača

Príloha č. 4A Identifikačné údaje skupiny dodávateľov

Príloha č. 5 Návrh na plnenie kritéria

Príloha č. 6 Skúsenosti uchádzača

Príloha č. 6A Referenčný list uchádzača

Príloha č. 7 Zoznam subdodávateľov a podiel subdodávok

Príloha č. 8 Čestné vyhlásenie o nezávislom stanovení cenovej ponuky

Príloha č. 9 Preambula oceňovania

Príloha č. 10 Kľúčoví špecialisti

1. hospodárskym subjektom je fyzická osoba, právnická osoba alebo skupina takýchto osôb, ktorá na trh dodáva tovar, uskutočňuje stavebné práce alebo poskytuje službu. [↑](#footnote-ref-1)